ใบตองแห้ง: อำนาจจับกุมไวรัส
สังคมไทยรับมือไวรัสด้วยความสับสน ตระหนกมากกว่าตระหนัก หวังพึ่งอำนาจเบ็ดเสร็จ ทั้งที่เต็มไปด้วยความไม่เชื่อมั่นต่อรัฐ แล้วก็แบ่งแยกเดียดฉันท์กันอีกต่างหากข่าวลือทำให้นักโทษบุรีรัมย์แหกคุก (เฟคนิวส์ในคุกปอท.จะจับใคร) ชาวบ้านรวมตัวไล่ผู้ติดเชื้อจากสถานพยาบาลใกล้ชุมชน หลายคนไม่เชื่อข้อมูลสาธารณสุข กลัวปิดตัวเลข หรือไม่ปิดหรอก แต่ตรวจน้อยไปน่าจะมีซอมบี้ไม่รู้ตัวเป็นแสนเป็นล้าน ฯลฯการใช้อำนาจเพียงลำพังปราบไวรัสไม่ได้ ไม่ว่าทำท่าขึงขังแค่ไหน แน่ล่ะ เราต้องใช้อำนาจรัฐออกมาตรการสกัดกั้น สร้าง Social Distance เช่นสั่งปิดพื้นที่เสี่ยง สั่งเหลื่อมลดเวลาทำงาน เพื่อให้คนอยู่บ้าน เดินทางน้อยลงแต่ก็ต้องมีมาตรการอื่นพร้อมกัน ไม่ใช่สั่งปิดกิจการโดยไม่มีมาตรการเยียวยา คนก็แห่กลับต่างจังหวัด (แล้วก็ถูกด่า ถูกเดียดฉันท์) สำคัญคือมาตรการสาธารณสุข ที่ต้องนำกลุ่มเสี่ยง+ผู้ใกล้ชิดมาอยู่ในระบบดูแล ตรวจเชื้อ สกัดกั้น หยุดการแพร่ระบาดให้ได้ใน 1 เดือน ไม่เช่นนั้นการใช้อำนาจปิดเมือง ปิดพื้นที่ หรือตั้งด่านวัดไข้ (กลางอากาศร้อนตับแตก) ก็ไม่มีความหมายในด้านข่าวสารก็ต้องให้ทั้งข้อมูล ความรู้ ซึ่งต้องยอมรับว่าโควิดเป็นเรื่องใหม่ วงการแพทย์ยังให้ข้อมูลต่างกัน บางท่านเขียนกราฟแนวตั้ง 33% ฟันธงว่าถึงกลางเดือนเมษายน คนติดเชื้อจะพุ่ง 3.5 แสน ประชาชนซึ่งอ่านข่าว เห็นคนตายทั่วโลกก็กลัวหัวหด เห็นตัวเลขเราน้อยกว่าต่างประเทศก็ชักไม่เชื่อสาธารณสุขไทยปัญหาโควิดวันนี้อยู่ใน Dilemma คืออยู่ในระดับ 2.9999 ตามวิษณุว่า ต้องสั่งปิดพื้นที่เสี่ยง งดกิจกรรม แต่ยังไม่ถึงขั้นใช้อำนาจฉุกเฉินห้ามออกจากบ้าน อย่างจีน อิตาลี สเปน ฝรั่งเศส ฯลฯ เพราะจะทำให้เศรษฐกิจยิ่งวอดวายคนเล็กคนน้อยที่ทำมาค้าขาย แรงงาน คนรับจ้างอิสระ ยิ่งยากลำบากอำนาจฉุกเฉินก็เลยเคว้งคว้าง ไม่มีที่ใช้ เว้นแต่ตั้ง ผบ.ทสส. มาคุมและเอาทหารมาช่วยตั้งด่าน มาตรการที่ใช้อยู่เป็นอำนาจตาม พ.ร.บ.โรคติดต่อ แต่ออกคำสั่งให้คลุม ๆ ขอความร่วมมือ พึงปฏิบัติ อย่าออกจากบ้าน ทั้งที่คนยังต้องไปทำมาหากิน แล้วพวกสนับสนุนรัฐบาลก็หาว่าคนออกจากบ้านจิตสำนึกบกพร่องการทำสงครามกับไวรัส ไม่สามารถใช้อำนาจจับกุม เช่นตั้งด่านวัดไข้คนเป็นล้าน อาจจับไวรัสไม่ได้สักตัว ต้องใช้มาตรการสาธารณสุขที่มีประสิทธิภาพ ประชาชนเชื่อมั่น สร้างความร่วมมือ สร้างความเข้าใจ มีการบริหารจัดการที่ไม่ทำให้เกิดโกลาหลเพียงแต่รัฐ เจ้าหน้าที่รัฐ ถนัดการใช้อำนาจจับกุมมาสร้างผลงาน ทั้งที่ผิดทิศผิดทาง เช่นอำนาจ จับไข่ พอมีคนร้องเรียนไข่แพง พาณิชย์ก็ลงตลาด จับพ่อค้าแม่ค้าทันใด พอแม่ค้าโวยว่ารับจากฟาร์มราคาแพง ก็ตามไป จับไข่ พปชร. ฟาร์มที่ ส.ส.ติดต่อมาขาย โดยไม่ดูปัจจัยต้นทุน ขณะที่ไข่ร้านสะดวกซื้อ 7-8 บาท ไม่อยู่ในราคาควบคุมหรือมาตรการแจกเงิน 5 พัน ข้อกำหนดคลุมเครือ ไม่รู้ใครได้บ้าง ลงทะเบียน 16 ล้านคน ก็มีคำขู่ว่าถ้าคิด โกง จะเอาผิดทั้งแพ่งอาญา
สังคมไทยรับมือไวรัสด้วยความสับสน ตระหนกมากกว่าตระหนัก หวังพึ่งอำนาจเบ็ดเสร็จ ทั้งที่เต็มไปด้วยความไม่เชื่อมั่นต่อรัฐ แล้วก็แบ่งแยกเดียดฉันท์กันอีกต่างหากข่าวลือทำให้นักโทษบุรีรัมย์แหกคุก
ใบตองแห้ง,โควิด-19,พ.ร.ก.ฉุกเฉิน